Úradný vestník L 190 , 14/07/1983 S. 0025 - 0027

Fínske špeciálne vydanie: Kapitola 3 Zväzok 16 S. 0145

Španielske špeciálne vydanie: Kapitola 03 Zväzok 28 S. 0113

Švédske špeciálne vydanie: Kapitola 3 Zväzok 16 S. 0145

Portugalské špeciálne vydanie Kapitola 03 Zväzok 28 S. 0113



Nariadenie Komisie (EHS) č. 1915/83 z 13. júla 1983 o určitých vykonávacích pravidlách týkajúcich sa vedenia účtovníctva s cieľom stanovenia príjmov poľnohospodárskych podnikov KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 76/65/EHS z 15. júna 1965 o založení siete na zber účtovných dát o príjmoch a hospodárskej činnosti poľnohospodárskych podnikov v Európskom hospodárskom spoločenstve [1], a najmä na jeho články 6 a 9; [2], naposledy zmenené a doplnené nariadením (EHS) č. 2143/81 keďže nariadenie Komisie č. 184/66/EHS [3], naposledy zmenené nariadením (EHS) č. 1860/82 [4], by sa malo prispôsobiť k aktuálnej situácii, v ktorej dátová sieť funguje; keďže sa má každoročne uzavrieť zmluva medzi príslušnými orgánmi určenými jednotlivými členskými štátmi a účtovnými strediskami, ktoré nepatria do žiadneho administratívneho odboru, v ktorej sa účtovné stredisko zaväzuje plniť záväzky v súlade s pravidlami spoločenstva; keďže príslušná zmluva by mala obsahovať ustanovenia týkajúce sa príslušných pravidiel spoločenstva; keďže na zabezpečenie, aby sa výsledky dátovej siete predkladali každý rok v čase, ktorý sa blíži k dátumu, keď sa predkladajú Komisii prvé poľnohospodárske podnikové výkazy, by sa malo vymedziť obdobie, v rámci ktorého sa môže ukončiť účtovné obdobie; keďže lehota pre posielanie poľnohospodárskych podnikových výkazov musí byť taká, aby umožnila účtovným strediskám, kontaktným orgánom a Komisii plniť ich úlohy; keďže obdobie na posielanie výkazov by sa malo počítať od konca účtovného obdobia, na ktoré sa vzťahujú; keďže podnikové výkazy sa považujú za riadne vyplnené iba vtedy, keď obsahujú údaje, ktoré sú vecne správne a ktoré sú zaznamenané a predložené v súlade s nariadením Komisie (EHS) č. 2237/77 z 23. septembra vo forme podnikového výkazu používaného pre stanovenie príjmu poľnohospodárskych podnikov [5], naposledy zmenenom a doplnenom nariadením (EHS) č. 3272/82 [6]; keďže sa za riadne vyplnené a v predpísanej lehote poslané poľnohospodárske podnikové výkazy musí zaplatiť štandardný poplatok účtovaný Komisii; keďže by sa v dôsledku všeobecného rastu nákladov ovplyvňujúcich náklady na vyhotovenie poľnohospodárskeho podnikového výkazu mal štandardný poplatok v pravidelných intervaloch revidovať; keďže na zlepšenie vykonávania finančných operácií spojených s platbami štandardných poplatkov by sa malo prijať ustanovenie o platbách na účet; keďže od začiatku účtovného roku 1984 by sa malo zrušiť nariadenie č. 184/66/EHS a od začiatku rovnakého účtovného roku by mali platiť nové ustanovenia; keďže Výbor spoločenstva pre poľnohospodársku dátovú sieť nedoručil stanovisko v lehote ustanovenej jeho predsedom, PRIJALA TOTO NARIADENIE: Článok 1 Zmluva uvedená v článku 9 ods. 1 nariadenia č. 79/65/EHS obsahuje aspoň podmienky uvedené v prílohe. Článok 2 Účtovný rok 12 po sebe nasledujúcich mesiacov podľa bodu I a) prílohy II k nariadeniu (EHS) č. 2237/77 končí v dobe od 31. decembra do 30. júna vrátane. Článok 3 Po overení obsahu všetkých poľnohospodárskych podnikových výkazov predložených v podobe stanovenej v prílohe III k nariadeniu (EHS) č. 2237/77, ich kontaktný orgán do deviatich mesiacov po skončení účtovného obdobia, na ktoré sa vzťahujú, pošle Komisii ako dôverný materiál. Ak príslušné deväťmesačné obdobie umožní kontaktnému orgánu, aby poslal všetky poľnohospodárske podnikové výkazy, za ktoré zodpovedá, po 31. decembri nasledujúcom po skončení účtovného obdobia, kontaktný orgán pošle Komisii v dobe od 15. do 31. decembra všetky riadne vyplnené poľnohospodárske podnikové výkazy, ktoré dostal; zostávajúce poľnohospodárske podnikové výkazy sa pošlú Komisii neskôr v stanovenej lehote. Článok 4 Poľnohospodársky podnikový výkaz sa považuje za riadne vyplnený, keď: - je jeho obsah vecne správny a - účtovné údaje, ktoré obsahuje, boli zaznamenané a spracované v súlade s nariadením (EHS) č. 2237/77. Článok 5 1. Za každý riadne vyplnený poľnohospodársky podnikový výkaz, ktorý jej bol poslaný v lehote ustanovenej v článku 3, zaplatí Komisia príslušnému členskému štátu štandardný poplatok. 2. Štandardný poplatok sa vyplatí v dvoch splátkach: - platba na účet zodpovedajúca 50 % poplatku sa vyplatí na začiatku účtovného roka jednotlivých členských štátov za počet vykazujúcich podnikov ustanovený v prílohe I k nariadeniu Komisie (EHS) č. 1859/82 [7]; - zostatok, ktorý sa vypočíta vynásobením poplatku počtom riadne spracovaných poľnohospodárskych podnikových výkazov poslaných Komisii a odpočítaním uvedenej platby na účet, sa vyplatí do šiestich mesiacov od doručenia poľnoshospodárskych podnikových výkazov Komisii. 3. Výška štandardného poplatku sa stanoví podľa postupu ustanovenom v článku 19 nariadenia č. 79/65/EHS. Článok 6 Toto nariadenie nadobúda účinnosť v deň po jeho uverejnení v Úradnom vestníku Európskych spoločenstiev. Bude sa uplatňovať od začiatku účtovného roku 1984. Nariadenie č. 184/66/EHS sa týmto zrušuje. Bude sa uplatňovať do konca účtovného roku 1983. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 13. júla 1983 Za Komisiu Poul Dalsager člen Komisie [1] Ú. v. ES 109, 23.6.1965, s. 1859/65. [2] Ú. v. ES L 210, 30.7.1981, s. 1. [3] Ú. v. ES 213, 23.11.1966, s. 3637/66. [4] Ú. v. ES L 205, 13.7.1982, s. 10. [5] Ú. v. ES L 263, 17.10.1977, s. 1. [6] Ú. v. ES L 347, 7.12.1982, s. 10. [7] Ú. v. ES L 205, 13.7.1982, s. 5. -------------------------------------------------- PRÍLOHA Podmienky zmluvy uvedené v článku 9 nariadenia č. 79/65/EHS Zmluvy uzavreté medzi príslušným orgánom menovaným členským štátom a účtovnými strediskami, ktoré nepatria do žiadneho administratívneho odboru a ktoré boli vybrané v súlade s ustanoveniami nariadenia č. 79/65/EHS, obsahujú výslovne aspoň tieto podmienky: - záväzok účtovného strediska vyhotovovať poľnohospodárske podnikové výkazy v súlade s predpismi spoločenstva, - záväzok účtovného strediska posielať poľnohospodárske podnikové výkazy v období umožňujúcom dodržať pravidlá spoločenstva, - záväzok účtovného strediska poskytovať kontaktnému orgánu všetky informácie, ktoré môže kontaktný orgán vyžadovať na splnenie svojich povinností, - záväzok účtovného strediska nezverejňovať individuálne účtovné údaje alebo iné individuálne údaje, ktoré stredisko dostane v priebehu vykonávania svojich povinností alebo inak v súvislosti s výkonom svojich povinností v spojení s poľnohospodárskou účtovnou dátovou sieťou, a záväzok, že všetky osoby zaoberajúce sa výkonom týchto úloh budú viazané rovnakou povinnosťou a že sa za týmto účelom prijmú všetky potrebné opatrenia. --------------------------------------------------